אנדרה וייסמן

אנדרה וייסמן (בפורטוגזית: André Waismann, נולד ב-7 בספטמבר 1958, ריו דה ז'ניירו, ברזיל) הוא רופא ישראלי, המשתמש בשיטה בשם ANR – Accelerated Neuroregulation (בעברית: ויסות עצבי מואץ) לטיפול בהתמכרות לחומרים אופיאטים. טיפולים בשיטה נעשים במספר מדינות כיום בגאורגיה, שווייץ<ref>[https://www.spitalfmi.ch/spital-interlaken/fachbereiche-a-z/opiostop-sicherer-opiatentzug-unter-narkose/ OPIOSTOP – Sicherer Opiatentzug unter Narkose]</ref>, ופלורידה בארצות הברית. משמש כראש יחידת ANR במרכז הרפואי ברזילי מטפל במכורים בכל רחבי העולם. וייסמן שירת במשטרת ישראל כרופא בימ"מ וקיבל את עיטור המופת של משטרת ישראל על הצלת חיי לוחם בשעת קרב. וייסמן טוען כי טיפל עד היום במעל 24,000 מכורים לסמים<ref></ref>.

==ביוגרפיה==
וייסמן נולד בריו דה ז'ניירו, ברזיל. למד רפואה באוניברסיטת Serra dos Órgãos בטרזופוליס, והוכשר כרופא בשנת 1982. באותה שנה עלה לישראל והתגייס לשירות צבאי בחטיבת גבעתי, ממנו השתחרר בשנת 1987 בדרגת רב-סרן, כרופא החטיבה. את שירות המילואים שלו ביצע בחטיבת הצנחנים כרופא פלוגת חובשים חטיבתית. לאחר שחרורו מצה"ל עבד כרופא במחלקה לטיפול נמרץ בבית החולים ברזילי באשקלון, אך לא סיים התמחות. בשנת 1989 התגייס וייסמן למשטרה בדרגת רב פקד ושימש כרופא מחוז ירושלים של משטרת ישראל, שם חלק מעיסוקו היה טיפול בעצירים המכורים לסמי רחוב, ופיתוח אלטרנטיבות לתחליפי האופיאטים כמתאדון שנהגו המכורים לקבל עד אז. לאחר שעבר מסלול הכשרה כלוחם בימ"מ, מונה בשנת 1990 לרופא קרבי ביחידה והקים בה מערך רפואי המותאם ללוחמה בטרור. וייסמן פיתח תורת לחימה המשמשת עד היום את לוחמי היחידה וכן יחידות מיוחדות נוספות בצבאות ברחבי העולם. במאי 1992, במהלך פעילות מבצעית בעזה, פרץ לתוך מבנה תחת אש וביצע פעולה כירורגית בלוחם ביחידה. פעולה זו הצילה את חיי הלוחם ובעקבותיה הוענק לווייסמן עיטור המופת של משטרת ישראל.

בשנת 1993 השתמש ויסמן בשיטה לטיפול בהתמכרויות לחומרים אופיאטים, בטכניקה הקרויה סיטה המבוססת על שיטת UROD – דטוקסיפיקציה סופר-מהירה מיסודו של גיסו, הפסיכולוג הבסקי חואן חוסה לגארדה<ref>Jonathan Rabinowitz, Hagit Cohen, Ricardo Tarrasch, Moshe Kotler, [https://www.academia.edu/11814103/Compliance_to_naltrexone_treatment_after_ultra-rapid_opiate_detoxification_an_open_label_naturalistic_study Compliance to naltrexone treatment after ultra-rapid opiatedetoxiﬁcation: an open label naturalistic study], Drug and Alcohol Dependence 47 (1997) 77–86</ref>
בשיטה זו נעשה שימוש עד שנת 1997, אז התחיל להשתמש בשיטה חדשה בשם ANR – Accelerated Neuroregulation (בעברית: ויסות עצבי מואץ). העיקרון עליו מתבסס טיפול ה-ANR הוא זירוז הופעת תסמיני הגמילה במטופל כאשר הוא שרוי תחת הרדמה וזאת על מנת שלא לגרום לו סבל וכאבים מיותרים הנוצרים מתסמיני הגמילה. תוך כדי, הצוות הרפואי מזרז רגולציה בין רמת האנדורפינים לקולטני האופיואיד עד אשר מגיעים לרמה של איזון ביניהם - בכך טיפול זה מבטל את הרצון לצרוך חומרים אופיאטים בקרב המטופל לאחר שהוא מתעורר<ref>S. Sunatrio, L. Rachmat, G. Darmansyah, Y. Thedja, [http://mji.ui.ac.id/journal/index.php/mji/article/view/125 Accelerated neuroregulation for therapy of opiate dependency], Medical Journal of Indonesia, 13(1), 1 Feb 2004, pp.53-8</ref>.

לדברי ד"ר דניאל בוטלר, רופא העובד באחת הקליניקות שמטפלות ב-ANR בשווייץ, השיטה לא עברה ניסויים על פי קריטריונים מדעיים מחמירים להוכחת יעילותה. אך מניסיונו בטיפול בשווייץ, שם עברו בשנים 2012 עד 2018 כ-150 איש את הטיפול, שיעור הגמילה לאחר שנה הוא כ-65 אחוז<ref>[https://www.livenet.ch/news/gesellschaft/wissen/staunen/356661-nach_einem_jahr_waren_65_prozent_immer_noch_opiatfrei.html Nach einem Jahr waren 65 Prozent immer noch opiatfrei]</ref>.

ב-1994 הקים וייסמן בבית החולים אסותא תל אביב יחידה הרפואית לטיפול בהתמכרות לחומרים אופיאטים, בתנאי טיפול נמרץ תחת הרדמה כללית<ref></ref>. בשנת 1995 נשלח מטעם מכון סיטה ללמד במחלקה לגמילה תחת הרדמה, בבית חולים סאן רפאלי, באיטליה. בחודש מרץ 2000 היה מרצה אורח באוניברסיטת טקסס טק<ref name="anrclinic.co.il">[https://www.anrclinic.co.il/prdFiles/2000-Texas-USA.pdf Andre Waismann, M.D. - 6th Dr. Stella. Traweek Visiting Professor in Geriatric Pain, Department of Anesthesiology], Texas Tech University Health Science Center, 20 March 2000</ref><ref name="מכתב מאוניברסיטת טרסס טק">[https://www.anrclinic.co.il/prdFiles/visting-professor.pdf מכתב מאוניברסיטת טרסס טק]</ref>. בשנת 2002 נסע להודו ועזר להקים מרכז לטיפול בג'לנדהר בשיטת ANR<ref name="ReferenceA">[https://www.anrclinic.co.il/prdFiles/Dr%20Sarbjit%20Singh%20-%20India.pdf מכתב מרופא הודי שויסמן בא להודו וטיפל בחינם במכורים לסמים בהודו בהזמנה מטעם בית החולים בהודו, המכתב פונה לשגרירות ישראל בהודו]</ref>, בשנת 2012 הקים וייסמן את היחידה לטיפול במתמכרים בשיטת ה-ANR במרכז הרפואי ברזילי. בשנת 2013 פתח וייסמן קליניקה לטיפול במכורים בבית החולים FMI בשווייץ<ref name="spitalfmi.ch">Claudia Weiss, [https://www.spitalfmi.ch/fileadmin/media/pdf/Schweiz_am_Sonntag.pdf Drogenentzug auf der Intensivstation], Schweiz am Sonntag, Nr. 6, 9. Februar 2014</ref>, ובשנת 2015 פתח קליניקה נוספת בטביליסי, גאורגיה. נכון לשנת 2020 עובד וייסמן בקליניקות אלה באופן פרטי במקביל לעבודתו במרכז הרפואי ברזילי. ד"ר וייסמן שימש כיועץ בבי"ח Westmead, בסידני, אוסטרליה<ref>[https://www.anrclinic.co.il/prdFiles/westmead_hospital.pdf מכתב מבית החולים Westmead]</ref><ref>[https://www.anrclinic.co.il/prdFiles/MINISTER_OF_HEALTH_AUSTRALIA.pdf מכתב משר הבריאות של המחוז באוסטרליה]</ref>, כיועץ הכבוד של קרן ASA BANGASA באינדונזיה<ref>[https://www.anrclinic.co.il/prdFiles/indonesia.pdf פרסום של הקרן באינדונזיה]</ref>,

בשנת 2004 הצטרף למפלגת חזית יהודית לאומית.

==פעילות בינלאומית==
ד"ר אנדרה וייסמן עם נשיאת אינדונזיה, [[מגוואטי סוקרנופוטרי]]
וייסמן מייעץ ומרצה בתחום הגמילה מהתמכרויות וטיפול ה-ANR במרכזים רפואיים ומוסדות לימוד ומחקר רבים ברחבי העולם. בין היתר שימש כיועץ בתחום זה בבית החולים Westmead בסידני, וכיועץ בסניף דרום מזרח אסיה של ארגון הבריאות העולמי בניו דלהי. עוד שימש וייסמן כמנהל הרפואי לטיפול בהתמכרויות במרכז LOGO באיטליה, ובמחלקה לגמילה תחת הרדמה, בבית החולים סאן רפאלי, גם הוא באיטליה<ref name="מכתב בית החולים סאן רפאלי">[https://www.anrclinic.co.il/prdFiles/san-rafaelle.pdf מכתב בית החולים סאן רפאלי]</ref>. כמו כן מספק וייסמן שירותי ייעוץ פרטיים והדרכות בנושא התמכרות לחומרים אופיאטים והטיפול בהם, במדינות רבות, בהן: גרמניה, הולנד, הודו<ref name="ReferenceA"/>, דרום אפריקה, פינלנד, הונגריה, צ'כיה, ארצות הברית, ברזיל, אוסטרליה<ref>[https://www.anrclinic.co.il/prdFiles/MINISTER%20OF%20HEALTH%20AUSTRALIA.pdf מכתב ממשרד הבריאות באוסטרליה]</ref>, אנגליה, רומניה<ref>[https://www.anrclinic.co.il/prdFiles/a%20statment%20from%20Romania.pdf מכתב של יושב ראש ועדה למלחמה בסמים ברומניה על הצלחה אדירה של השיטה ברומניה]</ref>, בולגריה<ref>[https://www.anrclinic.co.il/prdFiles/MINISTRY%20OF%20HEALTH%20BULGARIA.pdf בקשה ממשרד הבריאות בבולגריה להשתמש בשיטת ANR בבולגריה בפיקוח משרד הבריאות הממשלתי לפי אמנה ממשלתית בין בולגריה וישראל]</ref>, ועוד. בין היתר מבצע וייסמן טיפולים בתחום הגמילה מהתמכרויות במדינות ערב ומדינות מוסלמיות, בהן גם מדינות שאינן מקיימות קשרים דיפלומטיים עם ישראל, ובראשן אינדונזיה.

באוקטובר 2018 הוזמן וייסמן לנאום באו"ם בכנס לזכויות האדם על דרכי התמודדות עם משבר האופיאטים העולמי.

==חיים אישיים==
וייסמן מתגורר במושב גיאה. נשוי לאפרת ויסמן, ויש לו שישה ילדים.

==ראו גם==
* התמכרות לסמים
* גמילה

==קישורים חיצוניים==
* בעברית
* באנגלית
* [https://www.anr-switzerland.ch/wp-content/uploads/2017/03/Referenzen-Dr.-Waismann.pdf קורות חיים רשמיים באתר בית החולים ברזילי]
* [http://www.bmc.gov.il/?CategoryID=162&ArticleID=566 גמילה מהתמכרות בהרדמה כללית], אתר המרכז הרפואי ברזילי

==הערות שוליים==

קטגוריה:מפתחי תרופות ישראלים
קטגוריה:סגל מרכז רפואי ברזילי
קטגוריה:רופאים צבאיים ישראלים
קטגוריה:רבי-סרנים בצה"ל
קטגוריה:לוחמי הימ"מ
קטגוריה:שוטרים שעוטרו בעיטור המופת
קטגוריה:ישראלים ילידי ברזיל
קטגוריה:עולים בשנות ה-1980
קטגוריה:ישראלים שנולדו ב-1958
קטגוריה:אנשי המושב
קטגוריה:פעילי עוצמה יהודית